**UPUTSTVO AUTORIMA**

Za objavljivanje u časopisu *Primenjena psihologija* prilažu se isključivo originalni radovi koji nisu prethodno štampani i nisu istovremeno podneti za objavljivanje negde drugde. U časopisu se objavljuju empirijski i pregledni radovi. Pregledni rad treba da sadrži originalan, detaljan i kritički prikaz istraživačkog problema ili područja u kome je autor ostvario određeni doprinos, vidljiv na osnovu autocitata. Radovi koji nisu pripremljeni prema ovom uputstvu, neće se recenzirati. Rukopisi se šalju isključivo putem platforme za prijavu, koja je dostupna na: <http://primenjena.psihologija.ff.uns.ac.rs/index.php/pp/about/submissions>.

U časopisu se mogu objavljivati radovi na srpskom i srodnim jezicima bivšeg srpsko-hrvatskog govornog područja, kao i na engleskom jeziku. Ukoliko rad nije na srpskom jeziku, autorova obaveza je da ga lektoriše. U slučaju jezika srodnih srpskom, redakcija zadržava pravo da pojedine termine prilagodi srpskom jeziku zarad boljeg razumevanja teksta. Sve predložene izmene se dostavljaju autorima na uvid i odobrenje. Prilikom dostavljanja rukopisa, autori moraju navesti da se slažu sa etičkim standardima o objavljivanju u časopisu, odnosno da preuzimaju odgovornost za etičku saglasnost za sprovođenje istraživanja, kao i za dozvole o legalnom korišćenju upitnika i softvera u svojim radovima. Uredništvo zadržava pravo da traži na uvid dozvolu za prevod, korišćenje i modifikaciju instrumenata, kao i softvera. Pre prijave rada, autori se upućuju na  [ček listu za autore](http://psihologija.ff.uns.ac.rs/primenjena/ceklista.pdf) koja je dostupna na internet stranici časopisa.

**Recenziranje i objavljivanje.** Svi radovi se anonimno recenziraju od strane dvarecenzenta. Uredništvo na osnovu primljenih recenzija donosi jednu od sledećih odluka o rukopisu: **A -** prihvatanje, **B -** prihvatanje uz korekcije, **C -** odbijanje uz sugestiju da se rad u velikoj meri koriguje i ponovo pošalje ili **D -** odbijanje. Uredništvo pismeno obaveštava autora o odluci. Ukoliko autor ponovo podnosi korigovani rad, dužan je da u obrascu recenzije odgovori na sve sugestije upućene od strane recenzenta.

**Format rada.** Rad mora biti napisan u tekst procesoru Microsoft Word, na straniciformata A4, fontom Times New Roman ili Cambria (12 tačaka), latinicom, sa razmakom od 1.5 reda, sa marginama od 2.54 cm (odnosi se na sve margine). Rad treba da bude dužine do jednog autorskog tabaka (do 30000 znakova, sa razmacima, bez referenci i priloga), a ukoliko je reč o kratkom izveštaju, rad treba da bude do 5 000 znakova (s razmacima) bez referenci i priloga. Redni brojevi strana treba da budu dati u gornjem desnom uglu, zajedno sa zaglavljem koje sadrži skraćeni naslov rada (tzv. *running head*), pisan velikim slovima, bez imena autora. Zaglavlje ne sme imati više od 50 karaktera. Paginacija bi trebalo da počinje od prve strane. Rad treba da bude struktuiran u skladu sa IMRAD formatom i pravilima koja su definisana u **7. izdanju Priručnika Američke psihološke asocijacije (*APA Publication* *Manual*)**. Shodno tome, rad treba da sadrži odeljke *Rezime* sa ključnim rečima, *Uvod*, *Metod*, *Rezultati*, *Diskusija*, *Zaključak* (opciono), *Reference*, *Prilozi* (opciono), kao i naslov i rezimesa ključnim rečima na engleskom jeziku.

**Naslovna strana.** Naslov treba da bude što koncizniji, ali i dovoljno precizan. Preporuka APA standarda je da naslov ne sadrži više od 15 reči. Ukoliko se u članku izveštava o nekom instrumentu koji nije opštepoznat široj naučnoj i stručnoj javnosti, naziv instrumenta je potrebno navesti u celini u naslovu rada, a ne samo skraćenicu. Ukoliko je rad nastao u sklopu projekta, iza naslova rada treba staviti fusnotu koja sadrži naziv finansijera projekta i broj projekta. Ukoliko je deo rezultata izlagan na skupu, u fusnoti treba dati podatke o skupu. Iza naslova rada slede imena autora i njihove afilijacije. Iza imena autora za korespondenciju treba staviti fusnotu koja sadrži e-mail adresu autora. Naslov rada, imena autora i afilijacije autora daju se na prvoj strani, bez ostatka teksta.Ova strana se, kao poseban dokument, prilaže na platformu, odnosno odvojeno od samog rukopisa.

**Rezime.** Rezime treba da bude dužine do 250 reči. Na kraju rezimea treba dati ključnereči (do pet ključnih reči). Ukoliko je rad na srpskom jeziku, potrebno je priložiti naslov, rezime i ključne reči i na engleskom jeziku. Rezime po pravilu ne sadrži reference, sem ukoliko je to neophodno.

**Naslovi odeljaka.** Naslovi odeljaka (*Metod*,*Rezultati*i sl.)pišu se **podebljanim** slovima, „rečeničnim“ formatom (velikim početnim slovom), centrirano. Naslovi drugog nivoa se pišu **podebljanim** slovima, poravnato u levoi u „rečeničnoj“ formi. Naslovi trećeg nivoa pišu se poravnato u levo (***podebljano, italikom*** u „rečeničnoj“ formi). Naslovi četvrtog nivoa se pišu **uvučeno** u odnosu na levu marginu, u rečeničnom formatu, **podebljano i s tačkom na kraju**. Naslovi petog nivoa, se pišu **uvučeno** u odnosu na levu marginu, u rečeničnom formatu, ***podebljano, italikom i s tačkom na kraju***. Nazive instrumenata, u odeljku Metod, treba navoditi kao subordinirane podnaslove u okviru odeljka *Instrumenti*.

*Formatiranje naslova i podnaslova*

|  |  |
| --- | --- |
| Nivo naslova | Format |
| 1 | **Metod** |
| 2 | **Instrumenti** |
| 3 | ***Velikih pet plus dva*** |
| 4 | **Verzije za decu.** |
| 5 | ***Procena roditelja.*** |
|  | ***Procena učitelja.*** |

**Tabele**. Tabele i grafikoni treba da budu sačinjeni u Wordu ili nekom Word-kompatibilnom formatu. Tabele i grafikone iz statističkih paketa treba prebaciti u Word. Iste podatke ne treba istovremeno prikazivati i tabelarno i grafički. Podaci koji su već dati u tabeli ili na grafikonu, ne smeju se ponavljati u tekstu, već se treba samo pozvati na njih. Tabele i grafikone je potrebno pozicionirati u samom radu, odnosno nije potrebno da se prilažu kao posebni dokumenti na platformu, već u sklopu rukopisa. Svaka tabela treba da bude označena brojem i adekvatnim nazivom. Broj tabele treba da bude napisan običnim slovima, a naziv tabele treba da bude dat u sledećem redu, *kurzivom*. Broj i naziv tabele nalaze se iznad tabele, poravnati u levo. Tabele ne smeju da sadrže vertikalne linije. Redovi tabele ne treba da budu razdvojeni linijama, ali zaglavlje tabele mora da bude linijom odvojeno od ostalih redova. Vrednosti u tabelama bi trebale da budu date u sredini kolone, sa decimalnim mestima pozicioniranim levim tabulatorom.

Korektan prikaz tabele:

Tabela 1

*Korelacije nasilnog ponašanja i komponenti ispitne anksioznosti*

|  |  |  |  |
| --- | --- | --- | --- |
|  | Fizičko nasilje | Verbalno nasilje | Relaciono nasilje |
| Zabrinutost | -.23\*\* | -.24\*\* | -.14\* |
| Negativna emocionalnost | .27\*\* | .36\*\* | .24\*\* |

*Napomena.* \* *p* < .05. \*\* *p* < .01.

**Grafikoni i slike.** Slike treba slati u elektronskoj formi sa rezolucijom od najmanje300 dpi. Štampa časopisa je crno-bela, pa se autori mole da prilagode tabele, grafikone i slike crno-beloj štampi. Ukoliko se koristi ilustracija iz štampanog izvora nužno je pismeno odobrenje vlasnika autorskih prava. Naziv slike treba da bude prikazan ispod slike nakon oznake rednog broja. Na primer:

*Slika 1***.**Interakcija pola i razreda kod učenika ranog osnovnoškolskog uzrasta: dimenzija Neuroticizma.

**Rezultati statističke obrade.** Rezultati statističkih testova treba da budu dati usledećem obliku: *F*(1, 9) = 25.35, *p* < .001 i slično za druge testove (npr. χ²(5, *N* = 454) = 5.311, *p* > .10 ili *t*(452) = 2.06, *p* < .05). Treba navoditi manji broj konvencionalnih *p* nivoa (.05, .01 ili .001). Ukoliko je broj teorijski manji od 1 (npr. α, *r*, opterećenja u faktorskoj analizi, *p* nivo i sl.), nula se ne stavlja ispred tačke. Po pravilu, nazivi statističkih testova i oznaka treba da budu napisani u *kurzivu*, sem ako je reč o grčkim simbolima koji se **ne pišu** u kurzivu.

**Decimalni brojevi.** Uvažavajući statističke konvencije, decimalne brojeve treba pisatisa tačkom. Sve decimalne zapise treba zaokružiti na dve decimale, sem kada se navode indikatori fita, *p* nivo značajnosti i sl. gde je i podatak o razlikama na trećoj decimali bitan.

**Navođenje referenci u tekstu.** Imena stranih autora navode se u originalu, npr.Dimanche (1990), ili kada je potrebno u padežnom obliku „...rezultati Dimanchea (Dimanche, 1990)...“, s tim što je onda potrebno u zagradu staviti referencu. Ukoliko referenca ima **dva autora**, oba se navode u tekstu, npr. (Costa & McCrae, 1992). Ukoliko je u pitanju domaća referenca, umesto znaka „&“ navodi se „i“, npr. (Jovanović i Petrović, 2011). Ukoliko rad ima **3 ili više autora**, u svakom navodu se pominju samo prezime prvog autora i skraćenica „et al.“ za strane reference, ili „i sar.“ za domaće. Na primer, na engleskom jeziku, prvi, i svaki sledeći navod bi imao formu (Roberts et al., 2004). Na srpskom jeziku, prvi, i svaki sledeći navod bi imao formu (Novović i sar., 2011). Ukoliko dva rada iz iste godine imaju istog prvog autora, a ostali su različiti, treba navesti onoliko imena autora koliko je potrebno da bi se reference mogle jasno razlikovati u tekstu. Na primer, reference (Black, White, Brown, & Green, 1991) i (Black, Brown, White, & Green, 1991) imaju istog prvog autora i istu godinu izdanja. U ovom slučaju, u tekstu bi se navodile kao (Black, White, et al., 1991) i (Black, Brown, et al., 1991).

**Doslovno citiranje.** Svaki citat koji je direktno preuzet iz teksta, bez obzira nadužinu, treba da prati referenca sa brojem strane. Za svaki citat duži od 350 znakova autor mora imati pismeno odobrenje vlasnika autorskih prava koje treba da priloži.

**Spisak referenci.** U spisku literature navode se samo reference na koje se autorpozvao u radu, abecednim redom po prezimenima autora. Ukoliko rad sadrži nekoliko referenci čiji je prvi autor isti, najpre se navode radovi u kojima je taj autor jedini autor, po rastućem redosledu godina izdanja, a potom se navode radovi u odnosu na abecedni red prvog slova prezimena drugog autora (ukoliko ima koautore). Ukoliko se navodi više radova istog autora u jednoj godini, godine treba da budu označene slovima a, b, c, npr. (1995a), (1995b). Za svaku referencu u popisu literature potrebno je navesti i **DOI broj**, ukoliko je dostupan. Na stranici <https://www.crossref.org/requestaccount/>, nakon otvaranja svog naloga, možete pronaći DOI broj za većinu dostupnih članaka. DOI broj se nalvodi u formatu linka: https://doi.org/10.1016/j.paid.2015.04.039

**Monografija (knjiga).** Bibliografska jedinica knjige treba da sadrži prezime iinicijale autora, godinu izdanja, naslov knjige (*kurzivom*) i izdavača, odnosno:

Pantić, D. (1990). *Promene vrednosnih orijentacija mladih u Srbiji.* Institut društvenih nauka.

Nazivi knjiga na engleskom jeziku pišu se u „rečeničnom“ formatu, takođe u *kurzivu*. Ukoliko naziv knjige ima podnaslov, on može počinjati velikim slovom.

**Zbornik u celini.** Ukoliko se kao referenca navodi zbornik radova u celini, referencaima sledeću formu:

Biro, M., Smederevac, S. i Novović, Z. (Ur.) (2010). *Procena psiholoških i* *psihopatoloških fenomena.* Centar za primenjenu psihologiju.

**Poglavlje u knjizi ili zborniku** navodi se na sledeći način:

Day, R. L. (1988). Measuring preferences. In R. Ferber (Ed.), *Handbook of marketing* *reasearch* (pp. 112-189)*.* McGraw-Hill.

Naslovi stranih knjiga i zbornika treba da budu dati u „rečeničnoj formi“, sa početnim velikim slovom i ostalim malim. Ukoliko rad ima podnaslov, on se od naslova odvaja sa dve tačke i počinje velikim slovom. Ukoliko zbornik ima samo jednog urednika, umesto Eds. se navodi oblik jednine Ed. U domaćim referencama ovog tipa, strana skraćenica Ed. ili Eds. treba da glasi „Ur.“, a skraćenica „In“ - „U“.

**Članak u časopisu** treba da sadrži prezimena i inicijale autora, godinu izdanja uzagradi, naslov članka, puno ime časopisa (*kurzivom*), volumen (*kurzivom*), stranice, i doi specifikaciju, odnosno:

Orbach, L., Herzog, M., & Fritz, A. (2019). Relation of state- and trait-math anxiety to intelligence, math achievement and learning motivation. *Journal of Numerical Cognition, 5*(3), 371–399. https://doi.org/10.5964/jnc.v5i3.204

Nazivi članaka pišu se u „rečeničnom“ formatu, u kom je samo prvo početno slovo veliko. Nazivi časopisa na engleskom jeziku pišu se tako da početna slova svih reči, izuzev veznika, budu velika. Nakon prezimena autora, uvek se stavlja zarez, kao i nakon inicijala (ukoliko ima više inicijala imena, zarez se stavlja nakon svih inicijala zajedno, a ne nakon svakog posebno). U domaćim referencama, znak „&“ treba zameniti veznikom „i“. Referenca rada objavljenog u časopisu koji se izdaje isključivo u elektronskoj formi ima iste elemente kao referenca rada iz štampanog časopisa, ali se nakon broja stranica navodi „Retrieved from“ (za domaće reference „Preuzeto sa“) i web adresa:

Sillick, T. J., & Schutte, N. S. (2006). Emotional intelligence and self-esteem mediate between perceived early parental love and adult happiness. *E*-*Journal of* *Applied Psychology, 2*(2), 38–48. Retrieved fromhttp://ojs.lib.swii.edu.au/index.php/ejap

Kada je reč o **web dokumentu ili stranici**, navodi se ime autora, godina, naziv dokumenta (*kurzivom*), datum kada je sajt posećen, i internet adresa sajta, npr.

Degelman, D. (2000). *APA Style Essentials.* Retrieved May 18, 2000 from: http://www.vanguard.edu/psychology/apa.pdf

Navođenje **nepublikovanih radova** (npr. rezimea sa naučnog skupa, manuskripta i sl.) nije poželjno. Ukoliko je takvo navođenje neophodno, treba navesti što potpunije podatke, kao u sledećem primeru:

Smederevac, S. (2000). *Istraživanje faktorske strukture ličnosti na osnovu leksičkih* *opisa ličnosti u srpskom jeziku* (Nepublikovana doktorska disertacija).Filozofski fakultet, Univerzitet u Novom Sadu.

**Prevod referenci.** Ukoliko se na recenziju predaje rad na engleskom jeziku i pri tome se citiraju reference na srpskom, potrebno je dati engleski prevod citiranih naslova u uglastim zagradama:

Padejski, N., & Biro, M. (2014). Faktori vulnerabilnosti za postraumatski stresni poremećaj kod žrtava partnerskog nasilja [Vulnerability factors for posttraumatic stress disorder in victims of intimate partner violence]. *Primenjena psihologija,* *7,* 63–85. https://doi.org/10.19090/pp.2014.1.63-85

**Prilog.** U priloge treba stavitisamo one opise materijala koji bi bili korisni čitaocima za razumevanje, evaluiranje ili ponavljanje istraživanja.

**Fusnote i skraćenice.** Fusnote treba izbegavati. Skraćenice takođe treba izbegavati, osim izrazito uobičajenih. Skraćenice koje su navedene u tabelama i slikama treba da budu objašnjene. Objašnjenja (legenda) se daju ispod tabele ili slike.